text: [{"text_idx": "#000001", "text": "\u201cSalanturnyane\u0301, MoU puniki pacang kaangge\u0301n dasar mangdane\u0301 prasida ngaryanin perjanjian kerja sama sajeroning pawangunan unit pelayanan sentra kekayaan intelektual\u201d sapunika kabaosang olih Kepala Kanwil Kemenkumham Bali Jamaruli Manihuruk ring De\u0301npasar, nenomin rahina Anggara."}, {"text_idx": "#000003", "text": "Tepengane\u0301 mangkin, sampun we\u0301nten 13 unit pelayanan sentra kekayaan intelektual sane\u0301 madue\u0301 se\u0301kretariat ring organisasi perangkat daerah (OPD), perguruan tinggi negeri utawi swasta ring sajebag kabupate\u0301n/kota ring Provinsi Bali."}, {"text_idx": "#000004", "text": "\u201cTitiang ngaturang suksma ring ISI De\u0301npasar sane\u0301 sampun sareng ring utsaha nangiang se\u0301ntra kekayaan inte\u0301le\u0301ktual puniki, mangdane\u0301 i raga prasida nyaring tur nawengin kekayaan intelektual, pamekas ring wilayah Provinsi Bali, sane\u0301 majanten pacang maguna tur prasida ake\u0301h ngrauhang pikolih\u201d, sapunika dane\u0301 maosang."}, {"text_idx": "#000005", "text": "Dane\u0301 taler ngaptiang mangdane\u0301 para pragina lian ring Provinsi Bali prasida naftarang pakaryannyane\u0301 lamakane\u0301 sida katawengin tur ne\u0301nten kaangkenin olih para jana lian."}, {"text_idx": "#000006", "text": "\u201cTitiang percaya pisan, mahasiswa sane\u0301 we\u0301nten ring sakancan kampus madue\u0301 kawagedan sane\u0301 inggil sajeroning ngembasang pakaryan antuk daging kekayaan intelektual\u201d sapunika dane\u0301 nugesang."}, {"text_idx": "#000008", "text": "ISI Denpasar wantah lembaga pendidikan tinggi bidang seni kre\u0301atif sane\u0301 madue\u0301 14 program studi sajeroning seni pertunjukan, seni rupa, miwah desain."}, {"text_idx": "#000009", "text": "\u201cIndike\u0301 punika ngawinang iraga i riki madue\u0301 selah ngembasang pakaryan sane marupa inve\u0301nsi lan inovatif saha mabuat ngrauhang guna kaya\u201d sapunika dane\u0301 nlatarang. Kun Adnyana mapangapti mangdane\u0301 paiketan sane\u0301 sampun kawangun prasida nuldulin para siswa miwah dose\u0301n mangdane\u0301 sumingkin kre\u0301atif lan prasida nglimbakang e\u0301konomi kreatif ring Provinsi Bali."}, {"text_idx": "#000014", "text": "Dane\u0301 nampe\u0301nin program puniki becik pisan pinaka jalaran mertiwiang program merde\u0301ka belajar di kampus. \u201cTitiang bangga pisan santukan parikrama puniki dahating mawiguna. Titiang taler nunas mangdane\u0301 busana sane\u0301 kantun prasida kaangge\u0301n puniki rauh ring sang sane\u0301 yukti-yukti muatang\u201d sapunika re\u0301ktor sane\u0301 naenin dados Kadisbud Provinsi Bali puniki nugesang."}, {"text_idx": "#000016", "text": "Parikrama kakawitin saking tanggal 10 Mei 2021 malarapan antuk acara mupulang panyiuan busana sane\u0301 kantun prasida kaangge\u0301n olih makasami civitas akademika ISI Denpasar. Acara inucap raris kalanturang antuk nyukserahang sumbangan busana ring alit-alit penghuni Panti Dharma Jati II De\u0301npasar lan para warga ring TPA Suwung, tur kapuputang antuk acara nyukserahang wantuan busana ring korban bencana ring NTT. \u201cTitiang ngaptiang malarapan antuk acara pitulung kamanusan puniki, ISI De\u0301npasar prasida yukti-yukti mertiwiang kebijakan MBKM tur sareng ngutsahayang visi Kemendikbud-Ristek inggih punika mencetak Pelajar Pancasila untuk dapat mencapai Indonesia Maju,\u201d baos Ida duk punika."}, {"text_idx": "#000021", "text": "Prof Kun taler ngwewehin, lianan ring akses, mutu, miwah relevansi, sane\u0301 kalintang utama wantah utsaha nincapang daya saing global. \u201cTitiang ngrajegang visi ISI De\u0301npasar mangdane\u0301 ring masane\u0301 sane\u0301 jagi rauh prasida dados pusat unggulan, sane\u0301 anut adung ring pawekas pemerintah Provinsi Bali inggih punika sajeroning baga budaya ngadegang Bali Padma Bhuwana (Bali pinaka Pusat Peradaban Dunia), antuk branding Global-Bali Arts and Creativity Hub (G-BACH),\u201d sapunika katlatarang olih Re\u0301ktor ISI De\u0301npasar anyar sane\u0301 naenin dados Kepala Dinas Kebudayaan Provinsi Bali puniki."}, {"text_idx": "#000022", "text": "Kun taler maosang, ISI De\u0301npasar wantah perguruan tinggi seni tunggal ring Bali, taler ring Indonesia Tengah, maderbe\u0301 swadharma sane\u0301 mabuat miwah utama. \u201cLianan ring ngamargiang Merdeka Belajar-Kampus Merdeka mangdane\u0301 prasida ngembasang siswa sane\u0301 mandiri, kritis, lan kreatif, taler jagi kakinkinang makudang-kudang utsaha sane prasida nincapang lembaga pendidikan tinggi kreatif puniki lamakane\u0301 sida madue\u0301 daya saing global. Kawe\u0301ntenane\u0301 puniki taler pacang kasokong antuk genah jagat Baline\u0301 sane\u0301 becik taler pinaka waranugraha saking Hyang Widhi. Bali maderbe\u0301 e\u0301kosistem kreatif, lan kapurwan seni sane\u0301 panjang, taler sampun dados genah campuhan kompetisi global seni budaya. Bali taler sampun maderbe\u0301 brand sane\u0301 ngangobin jagat. Punika ngawinang, utsaha nadosang ISI De\u0301npasar pinaka hub internasional sajeroning babaosan, paiketan, miwah pakilitan seni budaya ring tingkat dunia pacang prasida labda karya."}, {"text_idx": "#000023", "text": "Indik mutu pendidikan, Guru Besar sejarah seni puniki maosang ye\u0301ning anggannyane\u0301 sakasidan pacang nyarengang para maestro seni lan para wagmi (profesional), taler profesional internasional pinaka dosen tamu maprakanti sareng dosen ISI Denpasar ring makasami program studi. \u201cTaler ngucukang Merdeka Belajar-Kampus Merdeka pinaka genah ngamargiang saseleh, cipta karya seni malarapan antuk proye\u0301k indepe\u0301nden, pengajaran ring satuan pendidikan sane\u0301 pinih alit, prakanti strategis ring jagat industri, lan pengabdian masyarakat tematik. Utsaha nincapang daya saing sampun kakinkinang malarapan antuk ngwangun prakanti ring lembaga pendidikan tinggi lan medan seni/kreatif jagat (arts and creative world),\u201d sapunika dane\u0301 nlatarang."}, {"text_idx": "#000024", "text": "Re\u0301ktor ISI De\u0301npasar masa bakti 2017-2021, Prof. Dr. Gede Arya Sugiartha percaya pisan ye\u0301ning Prof. Kun pacang prasida nge\u0301nterang ISI Denpasar labda karya masaing ring dunia global, lianan ring nincapang makudang-kudang kainggilan sane\u0301 sampun prasida kapolihang salami puniki. Nyingakin salampah lakun dane\u0301 tatkala nge\u0301nterang Dinas Kebudayaan Provinsi Bali salami kirang langkung kalih warsa, sampun ake\u0301h pisan utpatticitta utawi kreativitas pamargin program miwah kegiatan seni budaya ring aab gering agung puniki, Prof Arya Sugiartha rumasa andel pisan ring kawagedan Prof Kun sane\u0301 pacang makta ISI Denpasar nuju kampus sane\u0301 ngawinang krama Baline\u0301 sami bangga ring pikayun."}, {"text_idx": "#000033", "text": "Fakultas Seni Rupa dan Desain"}]